**Bemutatkozás**

A Szombathelyi Sportközpont és Sportiskola Nonprofit Korlátolt Felelősségű Társaság, rövidítve Szombathelyi Sportközpont és Sportiskola Nonprofit Kft. 2010. január 1-én alakult meg, jogelődje a Szombathelyi Sportszolgáltató Kht. volt.

A Kft. egyik fő feladata az Önkormányzat tulajdonában lévő sportlétesítmények üzemeltetése, működtetése, karbantartása és a lehetőségeihez mérten fejlesztése. A sportszakmai követelmények figyelembevételével megoldja a társaság kezelésében lévő létesítmények terv szerinti, szakszerű és takarékos üzemvitelét, a fedett- és szabadtéri pályák, létesítmények, épületek, építmények folyamatos karbantartását, előkészítését az edzésekre, versenyekre, mérkőzésekre, kulturális és egyéb rendezvényekre.

Másik kiemelt feladata a sportiskolai képzés keretei között a sportági kiválasztáson túl a minőségi utánpótlásképzés, a sportolóknak a város célegyesületeibe való irányítása. A cél, biztosítani a sportiskolások számára a folyamatos versenyzési lehetőségeket, a biztos szakmai és anyagi hátteret. A társaság számára az egyesületeken túl fontos a köznevelési típusú sportiskolákkal, egyetemmel való szoros kapcsolattartás a sportiskolai képzés fejlesztése céljából. Ezzel olyan életpálya biztosítható a fiatalok számára, amely az általános iskolán és a középiskolán keresztül Szombathely felsőoktatásáig érhet.

A Kft. kiemelten támogatott területként határozza meg az ifjúsági- és szabadidősportot, A társaság célja, hogy a Szombathelyi Szabadidősport Szövetség, a Városi Diáksport Bizottság és a városrészek civil szervezeteinek bevonásával, a sportcélú ingatlanok fejlesztésével, szervezett programok keretében minél nagyobb számban mozgósítsa a sportolni vágyókat.

A fenti feladatokon kívül a Szombathelyi Sportközpont és Sportiskola Nonprofit Kft. 2014. július 01. naptól sportinformációs feladatokat is ellát.

|  |  |
| --- | --- |
| **A társaság neve:**  | **Szombathelyi Sportközpont és Sportiskola** **Nonprofit Kft.** |
| A társaság székhelye: | 9700 Szombathely, Sugár út 18.  |
| A cég cégjegyzék száma: | 18-09-108780 |
| A cég statisztikai számjele: | 22198499 - 9311 - 571 – 18 |
| A cég adószáma: | 22198499-2-18 |
| A társaság alapítója: | Szombathely Megyei Jogú Város Közgyűlése9700 Szombathely, Kossuth Lajos 1-3. |
| Tulajdonos: | Szombathely Megyei Jogú Város Önkormányzata9700 Szombathely, Kossuth L. u. 1-3.100 %-ban tulajdonos |
| A társaság képviseletére jogosult:**Társaság elérhetőségei:** | Kovács Cecíliaügyvezető igazgató |
| Telefonszám: | +36 20 486 3425 (8:00 – 16:00) |
| E-Mail: | sportkozpont@szombathelysport.husportiskola@szombathelysport.hu |
| Honlap: | http:/szombathelysport.hu |